
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA:  245-01/26-01/14 
URBROJ: 2140-5-02-26-9
Pregrada, 31.07.2026.

Temeljem članka 11. Zakona o pravu na pristup informacijama („Narodne novine“, broj 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, broj 32/14), Grad Pregrada pokreće proces savjetovanja sa zainteresiranom javnošću u postupku donošenja Odluke o donošenju procjene ugroženosti od požara i tehnološke eksplozije i Plana zaštite od požara za Grad Pregradu

JAVNI POZIV
ZA SAVJETOVANJE S JAVNOŠĆU U POSTUPKU DONOŠENJA 
Procjene ugroženosti od požara i tehnoloških eksplozija za Grad Pregradu i  Plana zaštite od požara za Grad Pregradu


Sa ciljem povećanja transparentnosti, suradnje i otvorenosti u izradi jednog od važnijih dokumenata Grada, Grad Pregrada pokreće postupak savjetovanja sa zainteresiranom javnošću o prijedlogu Procjene ugroženosti od požara i tehnoloških eksplozija  i prijedlogu Plana zaštite od požara za Grad Pregradu.

Cilj provođenja savjetovanja s javnošću je upoznavanje javnosti s navedenim prijedlozima te prikupljanje mišljenja, primjedbi, prijedloga i eventualno prihvaćanje zakonitih i stručno utemeljenih mišljenja, primjedbi i prijedloga.

Na temelju članka 13. stavka 7. Zakona o zaštiti od požara (NN br. 92/10, 114/22), Grad Pregrada dužna je osigurati uskladbu Procjene ugroženosti od požara i tehnoloških eksplozija prema aktualnom stanju zaštite od požara na pripadajućem mu prostoru.

Zaštita od požara od posebnog je interesa za Republiku Hrvatsku. Istu provode, osim fizičkih i pravnih osoba i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave.

Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.
Procjena ugroženosti od požara i tehnoloških eksplozija za Grad Pregradu (u daljnjem tekstu: Procjena ugroženosti) izrađena je u svrhu utvrđivanja stanja zaštite od požara i tehnološke eksplozije na području Grada Pregrade te donošenja odgovarajućih tehničkih i organizacijskih mjera koje je potrebno provesti kako bi se ugroženost od nastanka požara i/ili tehnološke eksplozije smanjila na što je god moguće manju razinu, te slijedom toga smanjila možebitna šteta po zdravlje ljudi i imovinu od nastalih požara i/ili tehnoloških eksplozija.

Plan zaštite od požara (u daljnjem tekstu: Plan) je temeljni normativni akt koji sadrži podatke i grafičke prikaze neophodne za učinkovitu provedbu vatrogasnih djelovanja na predmetnom prostoru, te određena prava i odgovornosti iz područja zaštite od požara i vatrogastva.

Plan je izrađen kao usklađenje na temelju Zakona o zaštiti od požara (NN br. 92/10, 114/22) i Procjene ugroženosti od požara i tehnoloških eksplozija Grada Pregrade.
Prijedlog Procjene ugroženosti od požara i tehnoloških eksplozija za Grad Pregradu i prijedlog Plana zaštite od požara za Grad Pregradu izradila je Ustanova za obrazovanje odraslih DEFENSOR, Varaždin, Zagrebačka 71.

Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu na u njemu navedenu e-mail adresu: grad@pregrada.hr ili na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada.

Javno savjetovanje traje od 31. srpnja i biti će otvoreno do 31.  kolovoza 2026. godine.

Prijedlog nacrta Procjene ugroženosti od požara i tehnoloških eksplozija  i prijedlog nacrta Plana zaštite od požara za Grad Pregradu daje se u prilogu Poziva.

Po završetku savjetovanja, svi pristigli prijedlozi, komentari i primjedbe biti će javno dostupni na mrežnoj stranici Grada Pregrade.
Po provedenom savjetovanju izradit će se i objaviti Izvješće o provedenom savjetovanju.

										GRADONAČELNIK

										Goran Vukmanić v.r.

